Renavo tiltas

Renavo tiltas – tiltas Mažeikių rajono savivaldybėje, nutiestas per Varduvos upę Mažeikių rajone, Renavo kaime. Upės krantus jungia kelyje , 6,5 km į šiaurę nuo Sedos, 0,5 km į pietryčius nuo Renavo dvaro rūmų, 0,35 km nuo saugomos Renavo eglės. Nuo tilto link aukštupio driekiasi Varduvos kraštovaizdžio draustinis.
miniatiūra|220px|left|Tilto fragmentas, 2011 m.

1970 m. per Varduvą pastatytas trijų tarpatramių, gelžbetoninis, sijinis, karpytasis tiltas. Jis 42,26 m ilgio. Perdangoje sudėtos tėjinio profilio sijos. Krantinės atramos įrengtos užpiltinės, tarpinės – monolitiniai taurai su stačiakampio skerspjūvio rygeliais.Henrikas Kebeikis. TILTAS PER VARDUVĄ KELIO SEDA-ŽIDIKAI 8,3 KM lietuvai.lt p. 191, 192 Tiltu pravestos dvi eismo juostos. Įrengti du gelžbetoniniai šalitilčiai, nuo važiuojamosios dalies atskirti cinkuotais plieniniais atitvarais. Tilto kraštus riboja metaliniai turėklai.Renavo tiltas Google Street View 2023-09

 Šaltiniai 

Kategorija:Lietuvos sijiniai tiltai
Kategorija:Mažeikių rajono tiltai
Kategorija:Renavas
Kategorija:Tiltai per Varduvą